אוניברסיטת סאות'המפטון

אוניברסיטת סאות'המפטון (באנגלית: University of Southampton) היא אוניברסיטת מחקר, הממוקמת בסאות'המפטון שבממלכה המאוחדת, אשר הוקמה בשנת 1862 בתור מוסד אקדמי. האוניברסיטה הוקמה במתכונתה הנוכחית בשנת 1952.

האוניברסיטה פועלת בכשבעה קמפוסים שונים ברחבי העיר, וקמפוס בינלאומי במלזיה.

האוניברסיטה חברה בארגונים אקדמיים רבים, ובהם רשת אוניברסיטאות עולמית, איגוד אוניברסיטאות חבר העמים הבריטי, קבוצת ראסל ו-SES. מבין בוגריה הידועים של האוניברסיטה ניתן מנות ג'סטין גרינינג, טים ברנרס-לי וג'וסלין בל ברנל.

היסטוריה 
המכון האקדמי הראשון הוקם באוקטובר 1862 כאשר בטקס הפתיחה נכח הנרי טמפל, הוויקונט השלישי מפלמרסטון. במלחמת העולם הראשונה פעל במבני המוסד בית חולים צבאי. בשנות ה-20 וה-30 של המאה ה-20 התקיימו שיפוצים והרחבות לאוניברסיטה בזכות תרומות פרטיות רבות. במהלך מלחמת העולם השנייה מבני האוניברסיטה נפגעו כתוצאה מהבליץ. המכללות שפעלו במקום הפכו לאוניברסיטה של ממש באפריל 1952, עם מתן האמנה המלכותית מידי אליזבת השנייה. הוקמו שש פקולטות: אומנויות, מדע, הנדסה, כלכלה, חינוך ומשפט. התארים הראשונים באוניברסיטת סאות'המפטון הוענקו ב-4 ביולי 1953.

מבנה 
נכון לשנת 2020 האוניברסיטה מורכבת ממספר פקולטות ומחלקות:

הפקולטה לאמנויות ומדעי הרוח 
 המחלקה למדעי הרוח
 בית הספר לאמנות

הפקולטה להנדסה ומדעי הפיזיקה 
 כימיה
 אלקטרוניקה ומדעי המחשב
 הנדסה
 פיזיקה ואסטרונומיה

הפקולטה למדעי הסביבה והחיים 
 ביולוגיה
 גאוגרפיה ומדעי הסביבה
 מדעי הבריאות
 מדעי האוקיינוס וכדור הארץ
 המרכז הלאומי לאוקיינוגרפיה
 פסיכולוגיה

הפקולטה למדעי החברה 
 כלכלה וממשל
 מכון המחקר המדעי הסטטיסטי של סאות'המפטון
 מתמטיקה
 בית הספר לעסקים
 בית הספר לחינוך
 בית הספר למשפטים

הפקולטה לרפואה

דירוגים בינלאומיים 
 דירוג שאנגחאי - 101–150 (2019)
 Times Higher Education - מקום 122 (2020)
 דירוג QS לאוניברסיטאות - 90 (2020)

קישורים חיצוניים

 

סאות'המפטון
קבוצת ראסל
סאות'המפטון
SES (אוניברסיטאות)
רשת אוניברסיטאות עולמית
ועידת בתי הספר האירופיים לחינוך ומחקר הנדסי מתקדם